**Stanovy žiackeho školského parlament**

Žiacky školský parlament (ŽŠP) tvorí medzičlánok medzi žiakmi a učiteľmi. Zastupuje záujmy žiakov vo vzťahu k riaditeľovi a vedeniu školy.

Školský parlament vedie žiakov k tomu, aby sa sami naučili rozlišovať kladné a záporné stránky života a vyberať z nich také podnety, ktoré prispievajú ku kladnému rozvoju ich osobnosti a nie k pasivite, nezodpovednosti a nedisciplinovanosti.

Cieľom je naučiť žiakov verejne vystupovať, vhodne argumentovať svoje názory i názory rovesníkov tried, niesť istú mieru zodpovednosti za život vo svojej škole a zároveň podporiť sebadôveru, samostatnosť, tvorivosť a umožniť sebarealizáciu žiakov.

**I. Všeobecné ustanovenia**

Školský parlament je dobrovoľným združením žiakov 5. - 9. ročníka ZŠ bez rozdielu národnosti, vierovyznania, sociálneho pôvodu.

Sídlom ŽŠP je Základná škola, Nám.arm.gen.L. Svobodu 16, Bardejov. ŽŠP je poradným orgánom riaditeľa školy.

**II. Poslanie žiackeho školského parlamentu**

1. zastupovať všetkých žiakov ZŠ v súlade s princípmi humanizmu a demokracie, pomáhať pri riešení problémových situácií,
2. formulovať a predkladať požiadavky žiakov a učiteľov,
3. organizovať a pomáhať pri zabezpečovaní školských a mimoškolských akcií.

**III. Úlohy žiackeho školského parlamentu**

ŽŠP na svojom ustanovujúcom zasadnutí, ktoré zvoláva zodpovedný koordinátor z radov pedagogických zamestnancov, postupuje nasledovne:

1. zvolí spomedzi svojich členov predsedu a podpredsedu,
2. vyhotoví protokol o ustanovení ŽŠP, ktorý obsahuje: dátum ustanovenia, menný

zoznam členov, program schôdze,

1. oboznámi sa so štatútom ŽŠP,
2. činnosť parlamentu sa bude riadiť podľa tohto štatútu, ktorý môže byť upravený ŽŠP,
3. na zmenu štatútu, alebo jeho upravenie je potrebný súhlas väčšiny členov ŽŠP.

**IV. Organizácia činnosti žiackeho školského parlamentu**

1. žiacky parlament tvoria žiaci piateho až deviateho ročníka, ktorí v tajných voľbách získali najvyšší počet hlasov,
2. členovia školského parlamentu sú volení svojimi spolužiakmi na začiatku školského roka. Svoju funkciu zastávajú v príslušnom školskom roku, v prípade nutnosti môžu byť nadpolovičnou väčšinou svojich spolužiakov odvolaní a na ich miesto bude zvolený iný triedny zástupca.
3. zvolený člen je povinný zúčastňovať sa na riadnych a mimoriadnych zasadnutiach školského parlamentu. V prípade nutnosti sa ospravedlniť a zabezpečiť za seba náhradu.
4. všetci členovia školského parlamentu majú rovnoprávne postavenie,
5. každý člen školského parlamentu má za povinnosť informovať svojich spolužiakov o priebehu zasadnutí, prerokovaných problémoch a záveroch ktoré školský parlament schválil,
6. rozhodnutia školského parlamentu sú pre všetkých žiakov školy záväzné,
7. školský parlament nebude zasahovať do školských záležitostí o ktorých rozhoduje výlučne riaditeľ a vedenie školy,
8. v prípade, že práca školského parlamentu bude iba formálna, môže riaditeľ školy jeho činnosť kedykoľvek ukončiť.